Държавен вестник, бр. 65, 2025 г., стр. 35

БРОЙ  65	
Д Ъ Р Ж А В Е Н  В Е С Т Н И К 	
СТР.  35   
приложим субсидиарно според чл. 196 АПК, 
противно на доводите на ответника.
Оспорената от „Екофарм Груп“ АД ме­
тодика според нейния раздел I, озаглавен 
„Общи положения“, се издава за прилагане 
на Механизма, гарантиращ предвидимост и 
устойчивост на бюджета на НЗОК по чл. 45, 
ал. 10 и ал. 21 ЗЗО, определен с Наредба № 10 
от 2009 г. за условията, реда, механизма и 
критериите за заплащане от Националната 
здравноосигурителна каса на лекарствени 
продукти, медицински изделия и на диетични 
храни за специални медицински цели, догова­
ряне на отстъпки и прилагане на механизми, 
гарантиращи предвидимост и устойчивост на 
бюджета на НЗОК (Наредба № 10 от 2009 г.), 
издадена от министъра на здравеопазването 
(приложение № 10 към чл. 34, ал. 1).
Според чл. 1.3 от методиката тя съдържа 
алгоритъм на изчисляване на надвишение­
то на разходите за съответните подгрупи 
лекарствени продукти на притежателите на 
разрешения (ПРУ) от всяка основна група, 
както и за размера на конкретните суми, 
подлежащи на директно плащане от НЗОК. 
Механизмът и алгоритъмът са приложими за 
всеки ПРУ и лекарствените продукти, за които 
той е притежател на разрешение за употреба. 
Методиката се счита за неразделна част от 
всеки договор за 2019 г. за отстъпки и/или 
за прилагане на механизма след сключването 
му между НЗОК и ПРУ.
Между НЗОК и притежателя на разре­
шение за употреба на лекарствени продук­
ти – „Екофарм Груп“ АД, на основание § 34 от 
ПЗР на Наредбата за изменение и допълнение 
на Наредба № 10 от 2009 г., обн., ДВ, бр. 17 от 
26.02.2019 г., в сила от 2.03.2019 г., във връзка с 
чл. 45, ал. 10 и ал. 21 ЗЗО е сключен Договор 
№ РД-14ЛП-32 от 16.05.2019 г. за отстъпки под 
формата на възстановяване (компенсация) 
на разходите и за прилагане на механизъм, 
гарантиращ предвидимост и устойчивост на 
бюджета на НЗОК за 2019 г.
Безспорно Методика № РД-16-17 от 
1.04.2019 г. за прилагане на механизма, га­
рантиращ предвидимост и устойчивост на 
бюджета на НЗОК, утвърдена от управителя 
на НЗОК, е част от този договор и дори час­
тично е възпроизведена в чл. 11 от същия.
Поради изложеното настоящият съдебен 
състав приема, че жалбоподателят е доказал 
наличието на правен интерес от оспорване­
то на тази методика по смисъла на чл. 186, 
ал. 1 АПК.
Според чл. 75, ал. 2 АПК нормативните 
административни актове се издават по при­
лагане на закон или подзаконов нормативен 
акт от по-висока степен, т.е. този зако­
нов текст допуска издаването на методика 
по прилагането на механизма, гарантиращ 
предвидимост и устойчивост на бюджета на 
НЗОК, доколкото същият е част от Наредба 
№ 10 от 2009 г. като приложение № 10 към 
чл. 34, ал. 1 от същата. Според чл. 76, ал. 1 
АПК обаче нормативните административни 
актове се издават от изрично овластени от 
Конституцията или закон органи. Съгласно 
чл. 192а АПК компетентността на органа за 
издаване на подзаконовия нормативен акт се 
преценява към момента на издаването му.
Безспорно е установено по делото, а и това 
не се оспорва от ответника, че към момента 
на издаването на Методика № РД-16-17 от 
1.04.2019 г. за прилагане на механизма, га­
рантиращ предвидимост и устойчивост на 
бюджета на НЗОК, управителят на НЗОК не 
е изрично овластен от Конституцията или от 
закон да издава нормативен административен 
акт по прилагането на механизма, който е 
част от Наредба № 10 от 2009 г. (приложение 
№ 10 към чл. 34, ал. 1).
Съгласно чл. 77 АПК компетентният орган 
издава административния акт, след като обсъди 
проекта заедно с представените становища, 
предложения и възражения, а според чл. 78, 
ал. 2 АПК нормативните административни 
актове, освен тези на общинските съвети, се 
обнародват в „Държавен вестник“. За неуреде­
ните въпроси в раздел III от глава V на АПК, 
озаглавена „Нормативни административни 
актове“, се прилагат разпоредбите на Закона 
за нормативните актове (ЗНА) съобразно 
препращането в чл. 80 АПК.
Параграф 5 от ПЗР ЗНА разпорежда, че 
доколкото друго не следва от този закон, той 
се прилага за всички нормативни актове, 
издавани от органи, предвидени от Консти­
туцията. За другите нормативни актове важат 
съответно чл. 2, 9 – 16, 34 – 46, включително 
и чл. 51.
Тъй като управителят на НЗОК не е орган, 
предвиден в Конституцията, който издава 
нормативни актове, то оспорената методика 
е друг нормативен акт по смисъла на § 5 
ПЗР ЗНА, изр. второ, по отношение на който 
глава трета от този закон, озаглавена „Изра­
ботване на проекти на нормативни актове“, 
не намира приложение. Според чл. 12 ЗНА 
обаче, който е приложим, актът по прилагане 
на закон може да урежда само материята, 
за която е предвидено той да бъде издаден. 
Това изискване следва да е съобразено и при 
издаването на нормативен административен 
акт по прилагане на подзаконов нормативен 
акт от по-висока степен по чл. 75, ал. 2 АПК.
Изискването на чл. 12 ЗНА в случая не е 
спазено, тъй като нито в ЗЗО, нито в Наред­
ба № 10 от 2009 г. е предвидено издаването 
на методика за прилагане на механизма, 
гарантиращ предвидимост и устойчивост на 
бюджета на НЗОК по чл. 45, ал. 10 и ал. 21